Diari Oficial de la Generalitat Valenciana


Sumari del DOGV 4865, del 19-10-2004 (2004/10514)

RESOLUCIÓ de 9 d'agost de 2004, de la Unitat Territorial d'Energia d'Alacant, sobre l'autorització administrativa d'aprovació de projecte d'execució i de declaració, en concret, d'utilitat pública de la instal·lació elèctrica de la LAT-20 kV des del polígon Los Azarbes al centre de repartiment Vega Baja en els termes municipals de Dolores i San Fulgencio. Expedient ATLINE 2004/13.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10531


Data del document
:   09-08-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * San Fulgencio
    * Dolores
    * empresa privada
    * subministrament d'energia elèctrica

RESOLUCIÓ de 9 d'agost de 2004, de la Unitat Territorial d'Energia d'Alacant, sobre l'autorització administrativa d'aprovació de projecte d'execució i de declaració, en concret, d'utilitat pública de la instal·lació elèctrica de la LAT-20 kV des del polígon Los Azarbes al centre de repartiment Vega Baja en els termes municipals de Dolores i San Fulgencio. Expedient ATLINE 2004/13. [2004/X10110]
  
Vist l'expedient incoat en esta Unitat Territorial per Hidrocantábrico Distribución Eléctrica, SAU, en sol·licitud d'autorització administrativa, d'aprovació de projecte d'execució i de declaració, en concret, d'utilitat pública de la instal·lació elèctrica, les característiques de la qual són:
  
Línia aerosubterrània doble circuit de MT a 20 kV des del polígon Los Azarbes al centre de repartiment Vega Baja de 5.150 m de longitud, que partix del centre de repartiment Los Azarbes i acaba en el centre de repartiment Vega Baja (i els dos centres són propietat d'Hidrocantábrico Distribución Eléctrica, SAU).
  
Antecedents de fet
  
1. Amb data 16.01.2004, Hidrocantábrico Distribución Eléctrica, SAU, va presentar sol·licitud, projecte i relació de béns i drets afectats relatius a esta instal·lació.
  
2. Es va efectuar la informació pública corresponent, segons els edictes publicats en el Butlletí Oficial de la Província d'Alacant de 16.03.2004, en el Diari Oficial de la Generalitat Valenciana de 24.03.2004 i en el diari Información de 23.03.2004.
  
3. Durant el període d'informació pública es van presentar al·legacions: Iberdrola Distribución Eléctrica, SAU, al·lega: a) que eixa empresa elèctrica està en condicions de garantir la qualitat i seguretat del subministrament en eixa zona del Baix Segura, amb caràcter immediat i menor cost que la mercantil Hidrocantábrico; b) que eixa empresa elèctrica té xarxes de distribució elèctrica, preexistents en la zona, des de les quals és possible prestar el subministrament amb major eficiència econòmica, millor qualitat i seguretat de servici, menor perjudici als propietaris i inexistent impacte ambiental, mitjançant el sobredimensionament de la infraestructura elèctrica ja existent en eixa zona; c) que les instal·lacions projectades per Hidrocantábrico incidixen negativament en el funcionament del sistema, ja que vulnera expressament la normativa elèctrica vigent i, en particular, els principis de xarxa única, accés de tercers a la xarxa, prestació del subministrament al menor cost possible, prestació obligatòria del subministrament, protecció del medi ambient i sobredimensionament de les xarxes per a atendre les demandes de nous subministraments. Ramón Aniorte García, José Aniorte García, Miguel Pertusa Abadía, Juan Antonio Sánchez Martínez, Paz Filiu Andrés, Rosario Filiu Andrés, Antonio Ferrández Gil, Carmen García Ramón, Antonio García Abellán, Manuel Castaño Martínez, Aurora Ruiz Cano, Antonia Candela Oliver, Vicente Giménez Cuevas, Leonor Baeza Ruiz, Carmelo Gómez Hernández, Jesús Miguel Abellán García, Ángel López Ruiz i María del Carmen López Ruiz al·leguen: a) que Hidrocantábrico hauria d'exercir el seu dret d'accés a la xarxa existent actualment; b) que en el cas que no es connecte a la xarxa existent s'incomplirà la Llei d'Expropiació Forçosa; c) que el traçat de la línia elèctrica hauria de ser subterrani al pas per les parcel·les de la seua propietat; d) els últims sis al·legants referenciats sol·liciten que se'ls incloga en la relació d'afectats i se'ls notifique. Juan Ramón Carrión Sánchez al·lega: a) que Hidrocantábrico hauria d'exercir el seu dret d'accés a la xarxa existent actualment; b) que en el cas que no es connecte a la xarxa existent s'incomplirà la Llei d'Expropiació Forçosa; c) que el traçat de la línia elèctrica hauria de ser subterrani en tot el traçat; d) que atés que no és afectat es notifique legalment al titular de les finques que a ell se li atribuïxen. La família López Ruiz al·lega: a) que el projecte no té justificació tècnica, econòmica i mediambiental; b) que la línia discorre subterrània abans i després de les finques de la seua propietat i, per tant, hauria de soterrar-se; c) la seua disconformitat amb la indemnització proposada. La senyora María José Cañizares Canales al·lega: a) que no està d'acord amb la volada sobre la seua finca si no se li dóna un punt de connexió a un centre de transformació particular d'abonat. L'Ajuntament de Dolores al·lega: a) que Hidrocantábrico hauria d'exercir el seu dret d'accés a la xarxa existent actualment; b) que no s'aporta document de síntesi de l'estudi d'impacte ambiental a què fa referència l'article 127 del RD 1.955/2000; c) que el traçat de la línia hauria de transcórrer paral·lelament a camins, séquies, xarxes viàries, etc., i intentar, dins del possible, el seu soterrament.
  
4. Les al·legacions van ser contestades per Hidrocantábrico Distribución Eléctrica, SAU, i va posar de manifest, en síntesi, el següent: respecte de les al·legacions d'Iberdrola Distribución Eléctrica, SAU, manifesta el següent: a) que s'han complit tots els requisits que, d'acord amb el que disposen l'article 40 de la Llei 54/1997 i l'article 111, següents i concordants del Reial Decret 1.955/2000 són exigibles per a atorgar l'autorització administrativa sol·licitada; b) que en relació amb les al·legacions relatives a la falta de seguretat i qualitat del subministrament, les instal·lacions estaran connectades a la xarxa nacional de transport a través de la subestació d'Elx, i s'aporten a més índexs comparatius entre empreses elèctriques de qualitat del subministrament d'energia elèctrica publicats per UNESA; c) amb referència a les al·legacions relatives a la duplicitat i redundància d'instal·lacions, la instal·lació elèctrica objecte de l'expedient administratiu és necessària per a dotar de subministrament elèctric actuacions urbanístiques de nova creació que manquen d'infraestructura elèctrica, i que Hidrocantábrico és titular de les xarxes elèctriques previstes en els projectes d'urbanització, bé per haver-les construït a càrrec seu, o bé per participar en els costos d'eixa infraestructura elèctrica que fa seua, a l'empara del que establix l'article 45 del Reial Decret 1.955/2000; d) que no pot ser acceptada l'exclusivitat d'Iberdrola per a implantar instal·lacions de distribució elèctrica en l'àrea esmentada, ja que s'estaria negant frontalment i impossibilitant el règim de liberalització de mercats i competència en el sector elèctric establit per la Llei 54/1997, i que, tant la propietat com la gestió de la ?xarxa única- pot ser, i de fet ho és, operada en els seus diferents trams per diferents agents elèctrics; en este sentit la Llei 54/1997, en l'article 40, establix que l'autorització d'instal·lacions de distribució ?en cap cas s'entendrà concedida en règim de monopoli ni concedirà drets exclusius?. Respecte de les al·legacions de Ramón Aniorte García, José Aniorte García, Miguel Pertusa Abadía, Juan Antonio Sánchez Martínez, Paz Filiu Andrés, Rosario Filiu Andrés, Antonio Ferrández Gil, Carmen García Ramón, Antonio García Abellán, Manuel Castaño Martínez, Aurora Ruiz Cano, Antonia Candela Oliver, Vicente Giménez Cuevas, Leonor Baeza Ruiz, Carmelo Gómez Hernández, Jesús Miguel Abellán García, Ángel López Ruiz i María del Carmen López Ruiz manifesta el següent: a) que segons l'article 140 del Reial Decret 1.955/2000 es declaren d'utilitat pública les instal·lacions de distribució d'energia elèctrica; b) que la instal·lació elèctrica interessada forma part de la xarxa elèctrica de distribució i es connectarà a la xarxa de transport a través de la subestació d'Elx, i és una instal·lació necessària per a dotar de subministrament elèctric una zona nova que manca d'infraestructura elèctrica; c) que el dret d'accés a la xarxa de distribució no constituïx una obligació que limite a una empresa distribuïdora el desenvolupament de les pròpies xarxes; d) que les variacions proposades pels al·legants no són possibles de conformitat amb l'article 161 del RD 1.955/2000; e) que la relació d'afectats ha sigut elaborada segons les dades de la Gerència Territorial del Cadastre d'Alacant, i els no inclosos en la relació de afectats no aporten referència ni descripció de la parcel·la ni títol habilitant. Respecte de les al·legacions de Juan Ramón Carrión Sánchez manifesta el següent: a) que segons l'article 140 del Reial Decret 1.955/2000 es declaren d'utilitat pública les instal·lacions de distribució d'energia elèctrica; b) que la instal·lació elèctrica interessada forma part de la xarxa elèctrica de distribució i es connectarà a la xarxa de transport a través de la subestació d'Elx, i és una instal·lació necessària per a dotar de subministrament elèctric una zona nova que manca d'infraestructura elèctrica; c) que el dret d'accés a la xarxa de distribució no constituïx una obligació que limite a una empresa distribuïdora el desenvolupament de les pròpies xarxes; d) que la variació proposada per l'al·legant no és possible de conformitat amb l'article 161 del RD 1.955/2000; e) que ja ha sigut esmenada la notificació realitzada erròniament a l'al·legant i s'han tramitat les notificacions a nom dels propietaris reals. Respecte de les al·legacions de la família López Ruiz manifesta el següent: a) que l'article 140 del RD 1.955/2000 declara d'utilitat pública les instal·lacions de distribució d'energia elèctrica, i no hi ha cap fonamentació en l'al·legació d'absència de justificació tècnica, econòmica i mediambiental; b) que la instal·lació elèctrica interessada és necessària per a atendre la demanda d'energia elèctrica d'una actuació urbanística de nova construcció que manca de tota infraestructura elèctrica; c) que la variació proposada per l'al·legant no és possible de conformitat amb l'articler 161 del RD 1.955/2000 i que en oposició al que ha manifestat l'al·legant 2.674 metres de 5.150 metres estan projectats en aeri; d) que la quantificació dels danys i perjudicis s'haurà de dilucidar dins de la peça separada de preu just. Respecte de les al·legacions de María José Cañizares Canales manifesta el següent: a) que l'article 140 del RD 1.955/2000 declara d'utilitat pública les instal·lacions de distribució d'energia elèctrica; b) que la instal·lació elèctrica interessada és necessària per a atendre la demanda d'energia elèctrica d'una actuació urbanística de nova construcció que manca de qualsevol infraestructura elèctrica; c) que la sol·licitud d'un punt de connexió a un CT particular d'abonat haurà de ser tramitada d'acord amb el que establixen els articles 60, següents i concordants del RD 1.955/2000. Respecte de les al·legacions de l'Ajuntament de Dolores manifesta el següent: a) que segons l'article 140 del Reial Decret 1.955/2000 es declaren d'utilitat pública les instal·lacions de distribució d'energia elèctrica; b) que la instal·lació elèctrica interessada forma part de la xarxa elèctrica de distribució i es connectarà a la xarxa de transport a través de la subestació d'Elx, i és una instal·lació necessària per a dotar de subministrament elèctric una zona nova que manca d'infraestructura elèctrica; c) que el dret d'accés a la xarxa de distribució no constituïx una obligació que limite a una empresa distribuïdora el desenvolupament de les pròpies xarxes; d) que l'article 127 del Reial Decret 1.955/2000 requerix la presentació ?si s'escau- d'un document de síntesi de l'estudi d'impacte ambiental i que en aplicació del Decret 162/1990 (pel qual s'aprova el Reglament per a l'execució de la Llei 2/1989, d'Impacte Ambiental) la instal·lació elèctrica interessada no requerix avaluació d'impacte ambiental; e) que la variació proposada per l'al·legant no és possible de conformitat amb l'article 161 del RD 1.955/2000.
  
Fonaments de dret:
  
- Article 40 de la Llei 54/1997, de 27 de novembre.
  
- Reial Decret 1.955/2000, d'1 de desembre (Secció 1ª ?Autorització Administrativa?).
  
Vistes les actuacions realitzades i els informes dels organismes que han intervingut en la tramitació de l'expedient i proposades les condicions sota les quals pot atorgar-se.
  
Atés que s'han respectat tant com ha sigut possible els drets dels particulars, i que s'han fet compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que s'hauran de determinar per mutu acord o per mitjà del corresponent expedient de preu just pel Jurat Provincial d'Expropiacions.
  
Esta Unitat Territorial, en compliment del que s'ha exposat en la Llei 54/1997, de 27 de novembre, del Sector Elèctric, i en el Reial Decret 1.955/2000, d'1 de desembre, ha resolt atorgar l'autorització administrativa, aprovar el projecte d'execució i declarar-ne, en concret, la utilitat pública, relatiu a la instal·lació de línia aerosubterrània de MT a 20 kV abans esmentada, d'acord amb les condicions següents:
  
1. Les obres hauran de realitzar-se, d'acord amb el projecte presentat, i les modificacions que en resulten de la realització hauran d'adaptar-se a les instruccions i reglaments vigents o per les clàusules de la present autorització.
  
2. El termini d'execució de les obres i instal·lacions serà de dotze mesos a partir de l'ocupació real de les finques afectades.
  
3. Tant durant la construcció com en el període de la utilització, estes instal·lacions quedaran sotmeses a la inspecció reglamentària d'esta Unitat Territorial.
  
4. L'administració deixarà sense efecte la present autorització en el moment en què es comprove l'incompliment de les condicions imposades.
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.